# Eleccions municipals de 2015 a Alcover

Les eleccions municipals de 2015 a Alcover van ser unes eleccions locals que es van celebrar el diumenge 24 de maig de 2015 a Alcover, a l'Alt Camp, com a part de les eleccions municipals espanyoles. Es van triar els 13 regidors de l'Ajuntament d'Alcover.
La cara nova dels independents Alcoverencs pel Canvi va ser revalidada amb majoria absoluta, tot i perdre un regidor. En canvi, dos partits històrics al municipi van patir reversos: els socialistes no van aconseguir conformar una llista per presentar-se a les eleccions i els convergents van patir una forta derrota que els van deixar sense representació.

## Context

En les eleccions del 1999, la formació municipalista Alcoverencs pel Canvi va irrompre l'escena política de la vila amb un triomf inesperat. De llavors ençà, va consolidar la seva posició mitjançant una coalició amb el PSC entre les següents eleccions (2003) fins al final de la legislatura sorgida de les eleccions del 2011.

## Sistema electoral

Les eleccions als ajuntaments de l'Estat espanyol estan fixades per celebrar-se el quart diumenge de maig cada quatre anys. El sistema electoral fa servir la regla D'Hondt amb representació proporcional, llistes tancades i una barrera electoral del 5% dels vots vàlids, que inclou els vots en blanc. La votació per a l'assemblea local es basa en el sufragi universal.
En les eleccions municipals, la circumscripció electoral és el municipi i el nombre d'escons (o sigui, regidors) a triar del municipi es determina en funció del nombre d'habitants en aquest municipi. En el cas d'Alcover, que en aquell moment tenia 5.131 habitants, l'hi corresponia 13 regidors.

## Candidatures

A finals de març, el Partit dels Socialistes de Catalunya va anunciar que no es presentaria a les eleccions per impossibilitat de conformar una llista electoral. Es tracta d'un partit polític que havia participat sempre en les eleccions, fos pel seu compte o en coalició amb l'ApC. El 31 de març, la secció local de la CUP va acordar en una assemblea la llista oficial de la seva candidatura, encapçalada per Jaume Camps Girona, i va aprovar prèviament el seu programa electoral.
El 8 d'abril, el partit SI-Solidaritat va realitzar l'acte de presentació oficial dels seus candidats, encapçalats per Lluís Català Roca. El 18 d'abril, el partit independent Alcoverencs pel Canvi va celebrar un acte multitudinari per presentar els seus candidats. Era la primera vegada en la història de la formació que estava encapçalada per una persona diferent d'Anton Ferré: Robert Figueras Roca, i la segona vegada de la història del partit que es presenten sols, sense anar en coalició amb el PSC.
El 5 de maig, Esquerra Republicana de Catalunya va presentar els seus candidats i el seu programa electoral. El 15 de maig del mateix any, Convergència i Unió van presentar la llista de candidats, que va comptar amb la presència del llavors conseller de l’Interior, Ramon Espadaler. L'endemà també van celebrar un altre acte per presentar el seu programa electoral, aquest cop acompanyat amb la llavors vicepresidenta de la Generalitat, Joana Ortega.
El 24 de maig, el Partit Popular també va presentar els seus candidats —encapçalats pel comercial Alejandro López— i el seu programa electoral. És l'única candidatura es va posicionar explícitament com unionista espanyol.
El 28 d'abril, la Junta Electoral de Zona de Valls va proclamar sis candidatures del municipi d'Alcover en el Butlletí Oficial de la Província de Tarragona.
| Partit polític | Cap de llista | Llista de candidats |
| Alcoverencs pel Canvi (A.P.C) | Robert Figueras Roca | Llista Robert Figueras Roca Maria Antonia Girona Puig Fabiola Martinez Rodriguez Jose Lopez Castillo Martin Yebras Cañellas Carla Miret Llorca Francesc Xavier Torrell Camps Silvia Gordo Osuna Jesus Gutierrez Ramirez Sergi Barbera Cabrera Prosper Batet Cavalle Inmaculada Cabrera Castaño Anton Ferré i Fons Suplents: Noelia Cintas Bernabe, Pere Madurell Ferre, Carles Banus Villarroya |
| Candidatura d'Unitat Popular-Poble Actiu (CUP-PA) | Jaume Camps Girona | Llista Jaume Camps Girona Juan Carlos Casares Sánchez Josep Maria Trenchs Climent Mireia Dolcet de Cabo Yolanda Medina Villena Josep Ulldemolins Marin Marc Caparó Roca Aina Vidal Pàmies Xavier Roca Gomis Rosa Català Salsench Germà Guarch Domènech Montserrat Molina Camins Marc Ramon Borràs Suplents: Mireia Ripoll Roca, Josep Maria de Lucas Cortiella |
| Solidaritat per la Independència (SI-Solidaritat) | Lluís Català Roca | Llista Lluís Català Roca Sra.Laia Fuguet Molné Maria Teresa Planella Guarro Ricard Gironés Vallverdú Nuria Barberà Solé Martí Fàbregas Tell Susana Linares Guillén Iker Bilbao Aresté Sonia Vizcaino Martínez Juan Cortes Cortes José Ángel Ramia Ruiz Josep Maria Gilabert Sancho Maria Soletat Roig Llort Suplents: Juan Ribellas Manero, Gemma Altés Ollé, Josep Barberà Gomis |
| Esquerra Republicana de Catalunya-Acord Municipal (ERC-AM) | Josep Maria Flores i Juanpere | Llista Josep Maria Flores i Juanpere Isaac Rosich i Tàrrech (JERC) Maria Isabel Torres i Carnicé Eduard Ferran i Pallejà Roser Magrané i Fanego Pere Roig i Masqué Misericòrdia Roig i Torres Jordi Invernón i Bengoechea Nadia Darnoun i Torres Roberto Garcia i Fernandez Rosa Maria Agràs i Pérez de Burgos Joan Carles Gironès i Campaña Maria Torres i Martínez |
| Convergència i Unió (CiU) | Paqui Rodríguez Báñez | Llista Paqui Rodríguez Báñez (UDC) Magdalena Ballesté Esquerda (CDC) Gaspar Caparó Sangrà (UDC) Joan Maria Llorens Molné (Ind.) Maria Lluïsa Sanromà Climent (Ind.) Josep Andreu Gonzálvez Usano (Ind.) Maria Àngels Vasquez Llorens (Ind.) Maria Assumpta Casero Izquierdo (Ind.) Jordi Moncusí Basachs (Ind.) Aurora Pàmias Badel (Ind.) Anton Ferré Galván (Ind.) Sílvia Pérez Ballesté (CDC) Antoni Llauradó Pérez (Ind.) Suplents: Rosa Mary Molina Caballero (Ind.), Mònica Garcia Leyva (Ind.), Josep Antoni Sánchez Fernández (Ind.) |
| Partit Popular (PP) | Alejandro Lopez Alvarez | Llista Alejandro Lopez Alvarez Carolina Arnau Llamas (Ind.) Francisco Tell Barreda Anna Garcia Altes (Ind.) Santiago Garcia Castro Rosa Maria Risueño Señal (Ind.) Emilio Lopez Collado (Ind.) Maria Haro Cazorla (Ind.) Salvador Cuadras Rosello (Ind.) Maria Teresa Camara Alberola (Ind.) Mercedes Herrero Roig (Ind.) Antonio Toro Exposito Santiago Bermudez Salmeron |

## Campanya electoral

Quatre dels partits que es van presentar en aquestes eleccions: CiU, CUP, ERC i SI-Solidaritat es van donar el seu suport a la independència catalana en el marc d'una campanya de l'ANC. En canvi, l'ApC i el PP no ho van fer.

## Jornada electoral
### Constitució de les meses

En aquell moment, Alcover tenia una població de 5.131 habitants, dels quals 3.643 persones van ser cridades a votar en alguna de les 5 meses que es van constituir en l'únic col·legi electoral al municipi, l'IES Font del Glorieta.
L'únic incident registrat durant la jornada electoral fou que va sonar l'alarma de l'institut que no s'havia desconnectat, cosa que només va fer reduir quinze minuts els preparatius.

### Participació

La participació en aquestes eleccions va ser de 62,7%, el qual cosa implica que un total de 2.283 ciutadans del municipi van decidir exercir el seu dret a vot. Comparant aquesta participació amb la mitjana catalana, Alcover va registrar una xifra més alta, situant-se en 4,2 punts percentuals per sobre.
A continuació, es presenta una taula amb els percentatges de participació registrats a diferents hores del dia de les eleccions:
| Hores | Alcover |
| Participació (14h) | 34,4% ( 2,5%) |
| Participació (18h) | 47,6% ( 3,2%) |
| Participació (20h) | 62,7% ( 2,2%) |

## Resultats

El partit Alcoverencs pel Canvi va aconseguir mantenir la seva majoria absoluta, malgrat el canvi d'alcaldable, amb Robert Figueras prenent el relleu per primer cop en la història de la formació política. Malgrat això, el partit va perdre un regidor i un 10% en el suport electoral respecte a les darreres eleccions.
D'altra banda, el partit Convergència i Unió va perdre els tres regidors que tenia, esdevenint així la primera vegada de la seva història que no obtenia representació en l'Ajuntament d'Alcover. Com a conseqüència, l'alcaldable de CiU, Paqui Rodríguez, va anunciar l'endemà de la votació la seva retirada de la política, assumint «tota la responsabilitat de la derrota política».
A mitjan juny, es va celebrar el ple de constitució del nou Ajuntament i Figueras va ser elegit sense sorpreses.

## Referències

* ↑ ElVallenc.cat. «Robert Figueras (ApC) reelegit alcalde d’Alcover», 15-06-2019. [Consulta: 14 juny 2023].
* 1 2 ElVallenc.cat. «El PSC d’Alcover llença la tovallola i no es presenta al 24-M», 31-03-2015. [Consulta: 9 juliol 2023].
* 1 2 «Llei orgànica 5/1985, de 19 de juny, del règim electoral general». Portal Jurídic de Catalunya. [Consulta: 31 maig 2023].
* ↑ «Infoelectoral | Resultados electorales» (en castellà). Ministerio de Interior | Gobierno de España. [Consulta: 31 maig 2023].
* ↑ ElVallenc.cat. «Jaume Camps encapçala la candidatura de la CUP d'Alcover», 31-03-2015. [Consulta: 9 juliol 2023].
* ↑ ElVallenc.cat. «SI d'Alcover presenta la candidatura sencera», 08-04-2015. [Consulta: 9 juliol 2023].
* 1 2 ElVallenc.cat. «Multitudinària presentació d’Alcoverencs pel Canvi amb Robert Figueras al capdavant», 18-04-2015. [Consulta: 9 juliol 2023].
* ↑ ElVallenc.cat. «ERC d’Alcover rebutja fer un pacte de govern amb Alcoverencs pel Canvi», 23-04-2015. [Consulta: 9 juliol 2023].
* ↑ ElVallenc.cat. «El conseller Ramon Espalader presideix la presentació de CiU d’Alcover», 15-05-2015. [Consulta: 9 juliol 2023].
* ↑ ElVallenc.cat. «CiU d'Alcover "no necessitem una residència d'artistes, sinó per a la gent gran"», 16-05-2015. [Consulta: 9 juliol 2023].
* ↑ ElVallenc.cat. «Joana Ortega, a la presentació de la llista de CiU d’Alcover», 05-05-2015. [Consulta: 9 juliol 2023].
* 1 2 ElVallenc.cat. «El PP es presenta a Alcover amb una llista encapçalada per Alejandro López», 15-04-2015. [Consulta: 19 juliol 2023].
* 1 2 «Eleccions municipals 2015 | Cercador d'Informació i Documentació Oficials». Diputació de Barcelona. [Consulta: 17 juny 2023].
* ↑ ElVallenc.cat. «Quatre alcaldables d'Alcover es comprometen per la Independència», 03-05-2015. [Consulta: 9 juliol 2023].
* 1 2 «Resultats electorals». Generalitat de Catalunya. Arxivat de l'original el 2022-10-10. [Consulta: 4 juny 2023].
* ↑ ElVallenc.cat. «Incident al col·legi electoral d'Alcover per una alarma», 24-05-2015. Arxivat de l'original el 2023-07-09. [Consulta: 9 juliol 2023].
* 1 2 ElVallenc.cat. «Robert Figueras Roca nou alcalde d'Alcover», 13-06-2015. [Consulta: 9 juliol 2023].
* ↑ ElVallenc.cat. «Paqui Rodríguez, de CiU d’Alcover, plega de la política», 26-05-2015. [Consulta: 9 juliol 2023].